Henning Venske

**Henning Venske** (* 3. April 1939 in Stettin) is en düütsch Schauspeler, Kabarettist, Moderator un Schriever. He hett de Biermann-Ratjen-Medaille vun de Senat vun de Free un Hansestadt Hamborg för dat Johr 2009 kregen. 

## Werdegang
Henning Venske entstammt en pommersch Familie un wuss nah de Flucht to’n Kriegsennen in Westddütschland up. Nah dat Abitur studeer he Germanistik un Geschichte. En Studium vun de Theaterwetenschap hett he aber afbroken. Sien Schauspelerutbilden kreeg he an de Max-Reinhardt-School Berlin; en eerst Bühnenengagement harr he an dat Theater am Kurfürstendamm 1961. 

Bit 1967 harr he wiederhenn Engagements as Schauspeler un Regieassistent in Berlin, mit Regisseuren as Fritz Kortner, Boleslaw Barlog, Hans Lietzau un Samuel Beckett. An’t Thalia-Theater in Hamborg arbeidt he 1967/68 mit Regisseuren as Hans Deppe, Peter Mosbacher un Ullrich Haupt. 

In de 1970er-Johren fung Venskes Arbeit as free Schauspeler, Speelbaas, Moderator un Autor bi’d Feernsehn un in’n Höörfunk (NDR) an. Van 1971 bit 1974 modereer he de Feernsehsendung Musik aus Studio B. Ok Sendungen as Sesamstraße un Rullen in’ Tatort hebbt dorto föhrt, dat he bekannter wurr. Uo de Böhn gung he in disse Tiet bispeelswies mit *[[Papa, Charly hat gesagt...]]* up Tournee.

To’n Anfang vun de 1980er Johren wurr Venske Chefredakteur vun de Satiretietschrift Pardon. He hett ünner dat Arne Piewitz 1982 en illustreert „Teegenbook“ ünner de Titel *Ich war der Märchenprinz*, as Antwort up dat Book *[[Der Tod des Märchenprinzen]]* vn Svende Merian, in dem he sien Sicht vun de Dinge dorstell, verapenlicht. Tosommen mit de Stern-Redakteur Günter Handlögten schreev he veer Böker över Wertschapskriminalität. För de Münchner Lach- und Schießgesellschaft wark he as Schriever, Dorsteller un Speelbaas. Dorneben schreev he ok Kinnerböker. 

Bit hüüd arbeidt arbeitet Venske regelmatig as Spreker un Moderator. Dorneben gifft he in dat Hamborger Kabarett Alma Hoppes Lustspielhaus regelmatig Maand- un  Johresrückblicke to’n besten (Venskes Monats-/Jahresschauer). Bit Anfang Juni 2009 tourt he tosommen mit Jochen Busse un dat Programm *Legende trifft Urgestein* dör den düütschsprpaakeigen Ruum. 

Henning Venske leevt mit sien Fru Hilde in Hamborg. In’ Öller vun 45 Johren is 2006 Venskes Söhn Nicolaus storven.

An’ 29. März 2009 kreeg Venske in’ Rahmen vun de 15-Johr-Gala vun dat Alma Hoppe-Lustspielhauses in Hamborg dör de Kultursenatorin Prof. Dr. Karin v. Welck de Biermann-Ratjen-Medaille vun de Free un Hansestadt Hamborg verlehnt.

## Warken (Utwahl)
* 1976 *Als die Autos rückwärts fuhren* (Langspeelplatt) 
* 1979 *Trutz Blanker Hohn - ein Friesical von Henning Venske und [[Hein Hoop]] - Musik vun [[Lonzo Westphal]]* (Langspielplatte) 
* 1981 *Als die Autos rückwärts fuhren*, ISBN 3-7976-1262-1
* 1981 *Hein Hoop; Henning Venske - Grimmige Märchen : In Hoch- und Plattdeutsch* - ISBN 3-921860-10-5
* 1983 *Ist Ludwig Puhlnase ein garstiges Ungeheuer?*, ISBN 3-7976-1312-1
* 1984 *Das kleine Punk.*, ISBN 3-7976-1407-1
* 1984 *Feine Gesellschaft. Ihre Bank. Unser Geld. Nachrichten aus dem Bankensumpf*, ISBN 3-921909-33-3
* 1984 *Dreckiger Sumpf. Vertrauliche Aufzeichnungen und Bekenntnisse aus der Provinz*, ISBN 3-921909-02-3
* 1988 *Die deutsche Arbeit. Bibliothek der deutschen Werte*, Satire, ISBN 3-426-02728-3
* 1990 *Der Schmutz aus dem Nest*, ISBN 3-463-40137-1
* 1994 *Mäxchen oder Wie ein Max entsteht*, mit Ernst Kahl, ISBN 3-929007-20-7
* 1996 *Dreckiger Sumpf II. Wilhelms wahnsinnige Erben.* ISBN 3-929017-72-5
* .... *Gerhard Schröders geheimes Tagebuch*, Satire, ISBN 3-492-22663-9
* 1999 *Briefe aus dem Regierungslager*, Satire, ISBN 3-492-23106-3
* 2006 *Spätlese Trocken*, Kabarett, ISBN 3-89667-297-5
* 2008 *Als die Autos rückwärts fuhren*, Neeoplaag vun’t Original-Hörspeel, EAN 4260147770129 Label: highscoremusic.com

## Filmrullen (Utwahl)

## Born


## Weblenken
*Offiziell Websteed vun Henning Venske
*Tourplaan vun Henning Venske
*